रोहतक। यहां किसानों के कुंभ एग्रो लीडरशिप समिट की शुरूआत हाे गई है। इसमें हरियाणा और अन्‍य राज्‍यों के हजारों किसान पहुंचे हैं। इसमें करीब 50 देशों के प्रतिनिधि भी भाग ले रहे है। केंद्रीय कृषि राज्य मंत्री पुरुषोतम रूपाला ने कहा कि हरियाणा कृषि उत्पादों के निर्यात की पहल करे। 2022 तक किसानों की आय डेढ़ गुणा करने का लक्ष्य राज्यों के सहयोग के बिना नहीं प्राप्त हो सकता। मुख्यमंत्री मनोहर लाल ने कहा कि किसानों के लिए बेहतर नीतियां बनाई गई हैं। यहां अायाेजित एग्रो लीडरशिप समिट में दोनों नेताआें ने प्रगतिशील किसानों को सम्‍मानित किया। शिखर सम्‍मेलन में भारी संख्‍या में किसान उमड़े हैं।